ภาวะนอนไม่หลับ สามารถแก้ไขได้ด้วยวิธีใดบ้าง
1.  ไม่ทำกิจกรรมที่หนักสมองก่อนเข้านอน
2.  งดชา กาแฟ สุรา บุหรี่ 
3.  หลีกเลี่ยงการใช้คอมพิวเตอร์ อุปกรณ์สึอสารต่างๆ
4.  ควรมีกิจกรรมที่ผ่อนคลายก่อนเข้านอน เช่นการอาบน้ำอุ่น หรือการอ่านหนังสือเบาๆก่อนเข้านอน 
ถ้าเข้านอนไปแล้ว 10-15 นาทีแล้วยังไม่สามารถนอนหลับได้ ไม่ควรข่มตานอนหลับ แต่ให้ไปหากิจกรรมที่ผ่อนคลาย เช่น การอ่านหนังสือเบาๆ เมื่อง่วงนอนค่อยเข้านอนใหม่ 
5. ไม่ควรมีนาฬิกาบอกเวลาในห้องนอน ควรใช้เวลาบนเตียงนอนให้น้อยที่สุดในแต่ละคืน ควรตื่นนอนให้เป็นเวลาทุกวัน ไม่ควรงีบหลับในช่วงกลางวัน (หากจะงีบควรงีบไม่เกิน 20-30 นาที) เพราะจะทำให้ไม่ง่วงตอนกลางคืนและ
6.  คุณภาพการนอนหลับไม่ดี การออกกำลังกายสม่ำเสมอจะช่วยให้หลับได้ดี แต่ควรเว้นการออกกำลังกายในตอนกลางคืนเพราะจะทำให้นอนไม่หลับได้ โดยวงจรการนอนหลับจะใช้เวลาใน NREM ประมาณ 35% และ REM ประมาณ 25% จะนับเป็น 1 รอบของวงจรการนอนหลับ “ในการนอนหลับแต่ละครั้งจะมีวงจรการนอนหลับประมาณ 4-6 รอบในแต่ละคืน” 

เราจะทราบได้อย่างไรว่ากำลังตกอยู่ในภาวะนอนไม่หลับ :
การนอนไม่หลับ หมายถึง การที่คนคนนั้นมีปัญหาในการเข้านอน ใช้เวลานานกว่าจะนอนหลับได้ หรือตื่นกลางดึกแล้วนอนต่อลำบาก ซึ่ง
รูปแบบของการนอนไม่หลับมี 3 ลักษณะ คือ 
1. เข้านอนแล้วใช้เวลานานกว่าจะหลับ (มากกว่า 20-30 นาที) 
2. ตื่นนอนกลางดึกแล้วใช้เวลานานกว่าจะหลับไดดอีก (มากกว่า 20-30 นาที) 
3. ตี่นนอนเร็วกว่าปกติ (เร็วกว่าเวลาปกติ 30 นาทีขึ้นไป) และนอนได้รวมระยะเวลาน้อยกว่า 6 ชั่วโมง 
หากมีอาการดังกล่าว 3 วันต่อสัปดาห์ขึ้นไป จะถือว่าอยู่ในภาวะนอนไม่หลับ 
-  นอนไม่หลับเป็นระยะเวลาต่อเนื่องน้อยกว่า 3 เดือน เรียกว่า ภาวะนอนไม่หลับชั่วคราว (short-term insomnia disorder) 
-  นอนไม่หลับเป็นระยะเวลาต่อเนื่องมากกว่า 3 เดือน เรียกว่า ภาวะนอนไม่หลับเรื้อรัง (Chronic insomnia disorder) 
หากมีปัญหาการนอนไม่หลับ ควรจะรีบไปพบแพทย์ผู้เชี่ยวชาญเพื่อค้นหาถึงสาเหตุและวิธีการรักษาต่อไป ไม่ควรซื้อยามารับประทานเองเพราะอาจจะทำให้เกิดอันตรายได้ 
อายุรศาสตร์ (อายุรศาสตร์) - Internal Medicine,การแพทย์ทางเลือก (alternative medicine)